Pacat Kepala Merah

Pacat Kepala Merah  (Erythropitta granatina) adalah satu spesies burung dari keluarga Pittidae. Ia boleh ditemui di Brunei, Indonesia, Malaysia, Myanmar, Singapura, dan Thailand. Habitat aslinya adalah hutan tanah rendah lembab tropika atau sub-tropika. Ia kini terancam ekoran kehilangan habitat. Spesies yang ditemui di Sabah, Malaysia telah diasingkan dan dikenali sebagai Pacat Jambul Hitam (Erythropitta ussheri).

Diet
Pacat Kepala Merah adalah burung pemakan serangga. Dietnya adalah semut, ulat kayu dan kumbang.

 Ciri-ciri 

Pacat Kepala Merah mempunyai saiz sepanjang 17 sm. Kepalanya berwarnya merah dengan jalur biru terang pada keningnya dan atas kepala berwarna merah. Dadanya berwarna biru tua di bahagian atas, dan merah gincu di bahagian bawah. Belakang dan sayapnya berwarna biru muda. Pacat remaja kebanyakan berwarna perang (lihat ilustrasi).

Pembiakkan
Pasangan akan mengawan antara bulan Mac hingga Ogos. Satu pasangan akan bertelur sebanyak dua biji.

 Status 

Pacat Kepala Merah dianggap sebagai Hampir Terancam berdasarkan senarai merah IUCN. Habitat aslinya terancam ekoran pembalakan haram dan kebakaran hutan.

Rujukan

Pacat Kepala Merah
Category:Burung dari Malaysia
Kategori:Burung diperkenalkan pada tahun 1830